BSC-LT/ACAData huggingface dataset:
[ca] Aquest article mostra una de les múltiples conseqüències per a l'alumnat d'educació primària de les retallades pressupostàries que s'han dut a terme en el sistema educatiu. El principal objectiu de l'estudi va ser conèixer com està afectant la crisi econòmica a la vida d'un col·legi públic d'àmbit rural. A través d'entrevistes semiestructurades, fetes als diversos col·lectius de la comunitat educativa -professorat, alumnat i famílies-, vam poder constatar com la situació econòmica de molts pares (ara aturats) i la del col·legi (que han vist reduït el pressupost) han portat a disminuir notablement el nombre d'activitats educatives que es fan fora del centre. Es tracta d'excursions per visitar indrets naturals, per conèixer altres localitats, per participar en esdeveniments esportius, per assistir a activitats que organitzen altres institucions, etc. Aquest fet ens sembla que mostra amb claredat com els nens i les nenes són víctimes de decisions polítiques que no els tenen en compte, com es coarten les seves possibilitats de desenvolupament i creixement emparant-se en la falta de diners quan, probablement, aquest tipus de mesures responguin a altres objectius. En definitiva, creiem que s'estan retallant els seus drets a rebre una educació de qualitat, escudant-se en la crisi econòmica.

[en] This paper examines one of the consequences of the current budgetary cuts in the educational system affecting primary education pupils. The main purpose of the study was to determine how the economic crisis is impacting the daily life of a public school located in a rural environment. Half-structured interviews of a broad range of educational community sectors including teachers, pupils and families revealed how the changing economic situation of many parents (now unemployed) and of the school (with a lower budget) have resulted in fewer educational activities outside the school setting, such as field trips to visit natural sites and other cities, to participate in sport events, or to attend activities organized by other institutions, among others. We believe that this situation clearly shows how children are victims of political decisions that do not take them into account and limit their opportunities to develop and grow. While politicians justify these measures due to budgetary constraints, we believe that they are driven by other factors, and that the economic crisis is being used as an excuse to infringe upon children's right to receive a quality education.
[ca] L'escenari social i educatiu, la pèrdua d'"autoritat" i de "recursos" de pares i professors, les sobreexigències sobre els docents i les discontínues iniciatives institucionals fan veure les necessitats formatives de docents i psicopedagogs. Després de verificar que l'aprenentatge escolar és una construcció personal i social, és lícit repensar la convivència en els centres escolars i el tipus de currículum. Al present article, s'hi defensa un currículum de la convivència que inclogui, de forma integrada, la competència social i la competència ciutadana en una matèria específica, que formi part del centre de manera transversal. A continuació, s'hi comenta com no hauria de ser la formació del professorat i s'hi ofereixen alguns criteris generals. La proposta de formació de professors i psicopedagogs a la Universitat Jaume I es caracteritza per ser experiencial, oberta, pràctica, professional, compromesa, coherent, tutoritzada i amb avaluació per carpetes.

[en] The social and educational scene, the loss of "authority" and "resource" for parents and teachers, the very demands on teachers and discontinuous institutional initiatives do see the training needs for teachers and psychoeducationalist. After verifying that school learning is a personal and social construction is reasonable to rethink coexistence in schools and the type of curriculum. We argue for a coexistente curriculum that includes the social competence and the citizen competence in a specific subject, of integrated manner in the school. It then explains how not to be the training of teachers and psychoeducationalist and offers some general guidelines. The proposal for teacher and psychoeducationalist training at the University Jaume I is characterized by being experiential, open, practical, professional, committed, consistent, supervised and portfolio evaluation.
[ca] Més enllà de l'anglès" és un reportatge audiovisual que tracta sobre la tendència de la societat catalana a estudiar terceres llengües més enllà de l'aprenentatge de l'anglès. El context econòmic i cultural ha provocat que l'anglès ja no sigui el protagonista de l'estudi d'idiomes, i que actualment, el rus, l'alemany i el xinès siguin els idiomes més demanats. El reportatge s'explica a través de casos personals que s'entrellacen amb veus expertes i que ofereixen una visió general dels motius pels quals l'auge de l'aprenentatge de llengües estrangeres a Catalunya siguin ara una realitat. El document ofereix la memòria de preproducció, producció i postproducció del reportatge.

[en] Més enllà de l'anglès" is an audiovisual report that discusses the tendency of the Catalan society to study other languages beyond English. Due to the current economic and cultural context, English is no longer the focus when it comes to language study, but nowadays Russian, German and Chinese are the most requested languages. The audiovisual report includes personal cases with expert voices intertwined and offers a general view of the reasons why the rise of learning foreign languages is now a reality in Catalonia. The document provides the memory of preproduction, production and postproduction report.
[ca] Aquest Treball de Fi de Màster té com a objectiu identificar i classificar marques de postedició en articles periodístics. Per fer-ho, s'elaborarà un corpus amb articles del diari Ara, La Vanguardia i El Periódico, de temàtiques diferents i tant en castellà com en català, que es processarà i s'analitzarà a partir de diferents criteris, i s'elaborarà una llista d'indicadors de postedició.

[en] This Master's Thesis aims to identify and classify post-editing marks in newspaper articles. To do this, a corpus will be prepared with articles from the newspapers Ara, La Vanguardia and El Periódico on different topics and both in Spanish and Catalan, which will be processed and analysed based on different criteria, and a list of post-editing indicators will be elaborated.
[ca] La persona tsachila està constituïa per tres elements essencials, cap dels quals no és exclusiu de l'ésser humà, i que manté uns límits fluids amb el món que l'envolta. Darrerament, alguns xamans tsachiles han repres un ritual de curació que emfatitza el paper del cos com a embolcall i identificador de la humanitat i que, alhora, en la relació difícil que aquesta societat manté amb l'alteritat contemporània, adquireix sentit també per a la seva identificació ètnica.

[en] The Tsachila person is constituted by three essential elements, none of which is exclusive to the human being, and which maintain fluid boundaries with the surrounding world. Recently, some Tsachila shamans have taken up again a healing ritual which emphasizes the role of the body as wrapper and identifier of humanity and which, at the same time, in the difficult relationship that this society maintains with contemporary alterity, takes meaning also from its ethnic identification.
[ca] En aquest treball es desenvoluparà la creació d'un mapa interactiu del nomenclàtor històric i altres llocs d'interès de la ciutat de Santa Coloma de Gramenet. El treball es portarà a terme per mitjà d'eines de Sistemes d'Informació Geogràfica. Aquest treball ofereix als seus lectors tot el procés fet per poder completar aquesta tasca. S'inicia amb una descripció de totes les plataformes, capes fetes servir i dos exemples pràctics de mapes en els quals basar-se. Després trobem totes les passes seguides per cada part del treball, tant en SIG, treball de camp i d'ofimàtica amb la posterior confecció per unir-ho. Al final es presentarà el mapa finalitzat a una plataforma web amb una posterior explicació d'algunes futures ampliacions plantejades pel treball.

[en] This paper will follow the creation of an interactive map of the historical gazetteer and other places of interest in the city of Santa Coloma de Gramenet. The project will be carried out by means of Geographic Information Systems. Furthermore, the project shows its readers the whole process that made possible to complete this task. It starts with a description of all the platforms, layers used and two practical examples of maps to be based on. Then, we find all the next steps for each part of the work, both in GIS, field work and office automation, with the goal to merge all the parts. At the very end, the finished map will be presented on a web platform with any future extensions presented in the paper.
[ca] Catàleg inventari de la primera Exposición General de Bellas Artes celebrada al Palau de Belles Arts l'any 1891. La mostra es dividia en les seccions de pintura, dibuix, escultura, arquitectura i arts reproductives i cada secció, al seu torn, en espanyola i estrangera

[en] Inventory catalogue of the first Exposición General de Bellas Artes held in the Palacio de Bellas Artes in 1891. The show was divided into the sections of painting, drawing, sculpture, architecture and reproductive arts, and each section in turn in Spanish and foreign sections
[ca] Entre 1922 i 1992, les dones són una minoria i participen de manera subsidiària al PEN Català. La presència i la vinculació que hi tenen, tanmateix, resulten significatives i, en alguns casos, remarcables. Aquest article ofereix una aproximació a la història de les dones dins de l'entitat des dels seus orígens fins a la creació del Comitè d'Escriptores, que n'és el veritable punt d'inflexió des de la perspectiva de gènere.

[en] Between 1922 and 1992, women are a minority and have a subsidiary participation in Catalan PEN. Their presence and bonding, however, are significant and, in some cases, outstanding. This article offers an approach to the history of women within the organization from its origins to the creation of the Women Writers Committee, which marks a true turning point from a gender perspective.
[ca] El projecte d'investigació als jaciments pleistocens de la serra d'Atapuerca s'inicià el 1978 per part d'Emiliano Aguirre. A partir de la dècada de 1990, la Junta de Castella i Lleó (JCyL) desenvolupà un programa d'infraestructures per protegir jaciments i adequar-los a les visites. Paral·lelament, l'equip d'investigació d'Atapuerca començà una estratègia divulgativa per donar a conèixer a la societat els resultats derivats de la investigació en aquests jaciments. Amb aquestes dues accions, Atapuerca ha aconseguit posicionar-se com un referent a nivell internacional, de manera que ha arribat a ser un dels pioners a combinar la divulgació científica amb el turisme cultural. Dintre de les infraestructures realitzades per la JcyL, destaca el Museu de l'Evolució Humana (MEH) de Burgos. Inaugurat l'any 2010, sorgeix com un centre museístic pluridisciplinari en què la divulgació i la didàctica d'aquests jaciments és un objectiu prioritari, tot i que no l'únic, ja que, com a capçalera del Sistema Atapuerca, Cultura de l'Evolució, ofereix finalitats culturals, socials i econòmiques en un espai cultural en base a dos eixos patrimonials excepcionals: el MEH, espai cultural y divulgatiu sobre l'origen i l'evolució de la nostra espècie, i la serra d'Atapuerca, territori científic únic pels extraordinaris descobriments arqueològics i paleontològics.

[en] The Research Project conducted in the Pleistocene sites of Sierra de Atapuerca began in 1978, directed by Emiliano Aguirre. From the 90s, the Regional Government (Junta de Castilla y León (JCyL) developed a program of infrastructures aimed at protecting the site and enable general public visits. In parallel, the Atapuerca Reseach Team began a disseminative strategy in order to publish the investigations' results. Thanks to both initiatives, Atapuerca constitutes nowadays an international model, being pioneer on joining scientific dissemination and cultural tourism. Within the infrastructures made by JCyL, it should be remarked the Museum of Human Evolution (MEH) in Burgos, inaugurated in 2010, a multidisciplinary centre, in which dissemination and didactics are priority objectives. At the same time, the Museum, understood as head of the Sistema Atapuerca, Cultura de la Evolución, joins cultural, social and economic aims in a Cultural Space, in base on two exceptional heritage axes: the MEH, cultural and disseminative space tackling the origin and evolution of our species, and the Sierra of Atapuerca, unique scientific territory due to its outstanding archaeological and paleontological discoveries.
[ca] Agnès Hubert porta molts anys treballant a la Comissió Europea, els darrers dins l'òrgan que assessora al president. Es va graduar en Econòmiques i Ciència Política a la Universitat de Paris. Ha treballat de periodista. És experta en gènere, polítiques d'ocupació i drets fonamentals. Ha vingut per a participar a la trobada d'EGERA.

[en] Agnès Hubert has worked for many years in the European Commission, most recently in the president's advisory body. She graduated in Economics and Political Science from the University of Paris. She has worked as a journalist. She is an expert in gender, employment policy and fundamental rights. She had been in the UAB to participate at EGERA meeting.
[ca] En aquest TFG s'ha estudiat la situació actual de la periodista esportiva en els mitjans espanyols. Per poder realitzar-ho s'han analitzat 5 jornades de futbol, de cada un dels mitjans seleccionats (2), a través de les quals s'ha analitzat els minuts dels quals disposen les periodistes per parlar, la transcendència dels seus comentaris i si juguen un paper secundari, o no, respecte als homes que exerceixen aquesta mateixa professió.

[en] In this FPD it's been studied the current situation of female sports journalist among the spanish media. In order to realize the project, two sport's media have been selected and from each one 5 football matches have been analyzed to see how many minutes have female journalists to talk, the significance of their speech and if they play a minor role, or not, compared with men who do the same work.
[ca] L'autor planteja com a focus de la seva reflexió la relació entre religió i globalització prenent com a marc disciplinari l'antropologia i la sociologia. El debat entre religió i modernitat serveix de punt de partida per establir en quina mesura el procés de globalització modifica la posició i configuració de la religió en el món contemporani. Per tal d'articular i desenvolupar aquest vencill religió-globalització, l'autor es veu obligat a analitzar el vincle entre religió i altres conceptes rellevants, com són poder polític i ètica; i a suscitar, també, en quina mesura els mitjans de comunicació i les noves tecnologies impulsen l'educació teològica.

[en] The author uses the relationship between religion and globalisation as a focus for his ideas, taking anthropology and sociology as its disciplinary setting. The debate between religion and modernity serves as a starting point to establish to what extent the process of globalisation alters the position and configuration of religion in today's world. In order to articulate and develop this link between religion and globalisation, the author sees it necessary to analyse the link between religious and other relevant concepts, such as political and ethical power; and also to raise the question of to what extent the media and new technology are driving theological education.
[ca] A causa de la crisi mundial causada per la pandèmia del cóvid-19 l'any 2020, els tribunals espanyols, ja saturats per la gran quantitat de plets dels que arribaven a conèixer diàriament, van experimentar una forta congestió que els va portar a patir grans retards en la resolució dels casos plantejats davant seu. Aquesta problemàtica continua present a dia d'avui, podent veure a la pràctica, com litigis es resolen anys després de ser plantejats. Davant d'aquesta situació desesperada, la prefectura de l'estat ha proveït de diferents mecanismes per aconseguir una llera processal eficient. Un d'aquests mecanismes és el plet testimoni, introduït mitjançant el Reial decret llei 6/2023 de 19 de desembre, que cerca una correcta eficiència processal en l'àmbit de les condicions generals de la contractació. És objecte d'aquest treball, en conseqüència, l'anàlisi de la figura esmentada per tal d'escrutar-ne el funcionament, els requisits, les conseqüències que es deriven de la seva aplicació i les possibles problemàtiques que pugui arribar a tenir l'eina processal observada en aquest treball

[en] Due to the global crisis caused by the covid-19 pandemic in 2020, Spanish courts, already saturated by the large number of lawsuits they were hearing on a daily basis, experienced heavy congestion that led to long delays in resolving the cases brought before them. This problem is still present today, and in practice, litigation is resolved years after it was brought before them. Faced with this desperate situation, the state has provided various mechanisms to achieve an efficient procedural channel. One of these mechanisms is the witness lawsuit, introduced by Royal Decree-Law 6/2023 of 19 December, which seeks to achieve procedural efficiency in the field of general contracting conditions. The aim of this paper, therefore, is to analyse the aforementioned figure in order to scrutinise its operation, requirements, the consequences derived from its application and the possible problems that the procedural tool observed in this paper may have
[ca] L'estudi planteja la hipòtesi que, si una forma o construcció que entra en un procés de gramaticalització té una pauta estructural diacrònica, la gramaticalització es pot consolidar i enfortir, es pot recategoritzar i desplaçar fàcilment cap a altres àrees gramaticals, pot fer recorreguts diacrònics més complexos i progressarà millor que un canvi sense pauta. L'article planteja dos tipus de pauta estructural: un d'intraparadigmàtic i un altre d'interparadigmàtic. L'evidència empírica que s'hi aporta és el cas de la gramaticalització de la predicació dice que al marcador discursiu evidencial dizque i més tard a l'adjectiu dizque. L'estudi examina dos pautes que donen suport a aquesta gramaticalització: en primer lloc, les diverses gramaticalitzacions sofertes pel verb decir en diferents partícules discursives (pauta intraparadigmàtica) i, en segon lloc, tres predicats que van seguir la mateixa trajectòria diacrònica: que es que > quesque; puede que > pueque; vaya > ¡vaya! (pauta interparadigmàtica).

[en] The paper posits the hypothesis that if a form or construction entering a process of grammaticalization has a diachronic structural pattern, the grammaticalization may become entrenched and strengthened; it can recategorize and move easily into other grammatical areas, can make more complex diachronic paths, and will progress better than a change without a pattern. The paper poses two types of structural pattern: an intraparadigmatic one and an interparadigmatic one. The empirical evidence is the grammaticalization of the predication dice que into the evidential discourse marker dizque and later into the adjective dizque. The paper examines two patterns supporting this grammaticalization: first, the various grammaticalizations undergone by the verb decir into different discourse particles, an intraparadigmatic pattern, and second, three predications that undergone the same diachronic path: que es que > quesque; puede que > pueque; vaya > ¡vaya!, an interparadigmatic pattern.
[ca] Aquest article pretén tractar una problemàtica escassament analitzada en la historiografia catalana: la lenta transició del liberalisme a la democràcia. Aquest fenomen s'analitza a través d'un estudi de cas, l'univers polític de la ciutat de Manresa, que considerem com el prototipus de ciutat mitjana del teixit urbà de la Catalunya de la Restauració. L'estudi empíric realitzat en aquest marc local ens permet definir un model de transició de la política de notables a la política de masses, extrapolable a d'altres ciutats de grandària similar. Aquest model conjuga diferents elements, entre els quals cal destacar: el progrés del vot representatiu; el desenvolupament d'una política competitiva i d'un cert pluralisme polític; la capacitat mobilitzadora del catolicisme polític i del republicanisme, i la importància de les relacions clientelars i del sorgiment d'un clientelisme de nova volada, associat als interessos dels partits.

[en] The purpose of this article is to deal with a subject that has been scarcely studied in the Catalan historiography: the slow transition from liberal regimes to democracy. This phenomenon is analysed through a case study -the political system of the town of Manresa (Catalonia, Spain), regarded as an archetype of the medium-sized town of the urban industrial fabric of Catalonia during the Bourbon Restoration (1875-1923). The empirical study conducted in this local framework enables us to define a transition model from elite to mass politics that may be extrapolated to other Catalan towns of a similar size. This model combines different elements, among which the following should be underlined: the progress of representative vote; the development of mass politics and a certain political pluralism; the capacity for mobilization demonstrated by political Catholicism; the importance of cliental relationships and the emergence of a new-style cliental patronage, connected with party interests.
[ca] El nombre de migrants que arriben a Europa, principalment pel mar Mediterrani, ha experimentat un augment significatiu. Aquest fenomen ha generat preocupació en diversos sectors degut a la irregularitat dels fluxos migratoris i l'alt risc associat, que ha resultat en milers de morts i desaparicions. Les ONGs i organitzacions internacionals alerten sobre els riscos severs que enfronten els migrants durant el seu viatge. La ruta mediterrània Occidental, que porta a Espanya, ha vist un increment en la pèrdua de vides des de 2020. La normativa internacional, com l'article 98 del CNUDM, estableix el deure de socors, però la seva aplicació per part de l'Estat espanyol ha estat criticada. L'estudi explora la responsabilitat d'Espanya en les tragèdies que ocorren en les rutes migratòries cap al seu territori, documentant pràctiques discriminatories i violacions de la normativa internacional sobre el deure de socors. Es conclou que les accions d'Espanya i la UE al Mediterrani Occidental se centren en evitar l'arribada de migrants, prioritzant igualment l'externalització de les fronteres, la qual cosa desnaturalitza el deure de socors i posa en risc la vida dels migrants.

[en] The number of migrants arriving in Europe, primarily through the Mediterranean Sea, has seen a significant increase. This phenomenon has raised concerns across various sectors due to the irregularity of migration flows and the high risk involved, resulting in thousands of deaths and disappearances. NGOs and international organizations warn about the severe risks faced by migrants during their journey. The Western Mediterranean route, leading to Spain, has seen an increase in fatalities since 2020. International law, notably Article 98 of UNCLOS, establishes the duty to render assistance, but its application by the Spanish State has been criticised. The study explores Spain's responsibility in the tragedies occurring on migration routes to its territory, documenting discriminatory practices and violations of international law regarding the duty of rescue. It concludes that Spain's and the EU's actions in the Western Mediterranean focus on preventing migrant arrivals, also prioritizing border externalization, which undermines the duty of rescue and puts migrant lives at risk.